Si Hannaw Wilke pinangaki kan Marso 7, 1940 sa syudad kan Nueva York sa mga Hudyong magurang; an saiyang mga apoon, mga Sirangan-Europeong mga imigrante. Kan 1962, naresibe nya an Batsiler sa Fine Arts asin Batsiley sa Siyensya kan Edukasyon gikan sa Tyler School of Art, Temple University, Philadelphia. Nagtukdo sya sa nagkapirang mga sekondaryang eskwelahan asin napabali man sa mga paratukdo sa eskwelahan kan Biswal-Arte sa Nueva York, kun sain nagtukdo sya nin iskultura asin seramiko magpoon 1974 hasta 1991.  Magpoon man kan 1969 hasta 1977, si Wilke nagkaigwa nin relasyon sa sarong Amerikanong Pop artist na si Claes Oldenburg dangan nag-ibahan sinda, nagtrabaho, nagbyahe na magkaibahan kan mga panahon na idto.  Wilke's work was exhibitedAn saiyang mga gibo naipalabas naman sa nasyunal pati internasyunal asin magpasahanggang ngunyan,ini ipigpapalabas pa.  An pira sa saiyang mga solong eksibisyon iyo duman sa Nueva York asin Los Angeles kan1972. An saiyang inot na interong pang-museo na pagpalabas ginibo sa Unibersidad kan California, Irvine, kan 1976, asin an saiyang inot na retro-espektibo sa Unibersidad kan Missouri kan 1989. An mga posthumous na retro-espektibo pinahiling man sa Copenhagen, Helsinki, dangan sa Malmo, Sweden kan 2000 asin sa Neuberger Museo kan Arte magpoon kan 2008 hasta 2009. Magpuon kan saiyang kagadanan, an saiyang mga gibo pigpahiriling sa mga palabas sa galeriya, asin pirang mga surbey kan mga arte kan mga babayi, kairiba an WACK! Art and the Feminist Revolution  sa Museo kan Kontemporanyong Arte sa Los Angeles, Elles sa Centre Georges Pompidou, asin man evolution in the Making: Abstract Sculpture by Women, 1947 – 2016 sa Hauser & Wirth Los Angeles.